पहली बार, एक विकासशील देश ने एडवांस्ड कंप्यूटर के विकास में इस तरह की उपलब्धि को हासिल किया था. कहने की जरूरत नहीं है कि इस उपलब्धि पर दुनिया चौंक गई थी. कई लोग वास्तव में इसके एक सुपरकंप्यूटर होने के बारे में भी संदिग्ध थे. यही वह वक्त था जब भाटकर ने परम प्रोटोटाइप को एक प्रमुख अंतरराष्ट्रीय सम्मेलन और सुपरकंप्यूटर की प्रदर्शनी में दिखाने का फैसला किया. यहां, इसे प्रदर्शित किया गया, बेंचमार्क किया गया और औपचारिक रूप से एक सुपरकंप्यूटर घोषित किया गया. उस समय अमेरिकी समाचार पत्रों ने एक शीर्षक के साथ समाचार प्रकाशित किया, “सुपरकंप्यूटर न मिलने पर, गुस्साए भारत ने यह कर दिया!”